અત્રે નોંધનીય છે કે અંગ્રેજી અખબારે એચએસબીસી બેંકની જેનેવા શાખામાં 2006-2007 દરમિયાન ખાતા ધારકોની સૂચીમાં 1,100થી વધારે ભારતીયોના નામો સામેલ હોવાના સમાચાર છપાયા છે. જેટલીએ આ સમાચાર પર પોતાની પ્રતિક્રિયામાં જણાવ્યું કે જે જાણકારી આજે સામે આવી છે, તે અમારી પાસે પહેલાથી જ હતી. તેમણે જણાવ્યું કે અત્રે સવાલ ખાતાધારકોના નામનો નથી, પરંતુ અમને સાક્ષીઓની જરૂરત છે. આ સંદર્ભમાં કેટલાંક નવા નામોની પણ ભાળ મળી છે, અને અધિકારીઓ તેની સત્યતા અંગે તપાસ કરશે.